LV
C 71/18
Eiropas Savienības Oficiālais Vēstnesis
27.2.2023.
Lūgums sniegt prejudiciālu nolēmumu, ko 2022. gada 9. decembrī iesniedza Korkein hallinto-oikeus (Somija) – EP/Maahanmuuttovirasto (Lieta C-752/22) (2023/C 71/21) Tiesvedības valoda – somu Iesniedzējtiesa Korkein hallinto-oikeus Pamatlietas puses Prasītājs: EP Atbildētājs: Maahanmuuttovirasto Prejudiciālie jautājumi 1) Vai Direktīva 2003/109/EK (1) par to trešo valstu pilsoņu statusu, kuri ir kādas dalībvalsts pastāvīgie iedzīvotāji, ir piemērojama, izraidot no Eiropas Savienības teritorijas personu, kura ir ieceļojusi dalībvalsts teritorijā laikā, kad bija spēkā pret viņu noteikts ieceļošanas aizliegums, un kuras uzturēšanās dalībvalstī tādējādi bija nelikumīga saskaņā ar valsts tiesību aktiem, un kura šajā dalībvalstī nav pieprasījusi uzturēšanās atļauju, ja šai personai citā dalībvalstī ir izsniegta pastāvīgās uzturēšanās atļauja trešo valstu valstspiederīgajiem?
Ja atbilde uz pirmo jautājumu ir apstiprinoša: 2) Vai Direktīvas 2003/109/EK par to trešo valstu pilsoņu statusu, kuri ir kādas dalībvalsts pastāvīgie iedzīvotāji, 12. panta 1. un 3. punkts un 22. panta 3. punkts attiecībā uz to saturu ir beznosacījumu un pietiekami precīzi tā, lai trešās valsts valstspiederīgaisattiecībā pret dalībvalsti varētu uz tiem atsaukties?
(1)
Padomes Direktīva 2003/109/EK [(2003. gada 25. novembris) par to trešo valstu pilsoņu statusu, kuri ir kādas dalībvalsts pastāvīgie iedzīvotāji (OV 2004, L 16, 44. lpp.).
Lūgums sniegt prejudiciālu nolēmumu, ko 2022. gada 15. decembrī iesniegusi Sofiyski gradski sad (Bulgārija) – kriminālprocess pret FP, QV, IN, YL, VD, JF un OL (Lieta C-760/22) (2023/C 71/22) Tiesvedības valoda – bulgāru Iesniedzējtiesa Sofiyski gradski sad Pamata kriminālprocesa dalībnieki FP, QV, IN, YL, VD, JF un OL Prejudiciālie jautājumi Vai apsūdzētā tiesības piedalīties klātienē lietas izskatīšanā tiesā saskaņā ar Direktīvas (ES) 2016/343 (1) 8. panta 1. [punktu] kopsakarā ar 33. un 44. apsvērumu tiktu pārkāptas, ja viņš pēc paša izteikta skaidra lūguma kriminālprocesā noturētajās tiesas sēdēs piedalītos, izmantojot tiešsaistes pieslēgumu, ar nosacījumu, ka viņa aizstāvību nodrošina viņa pilnvarots advokāts, kas atrodas tiesas zālē, ka šis pieslēgums ļauj viņam sekot līdzi tiesvedības gaitai, norādīt pierādījumus un iepazīties ar pierādījumiem, ka viņš var tikt uzklausīts bez tehniskiem traucējumiem un ka viņam tiek nodrošināta efektīva un konfidenciāla saziņa ar advokātu?
(1)
Eiropas Parlamenta un Padomes Direktīva (ES) 2016/343 (2016. gada 9. marts) par to, lai nostiprinātu konkrētus nevainīguma prezumpcijas aspektus un tiesības piedalīties klātienē lietas izskatīšanā tiesā kriminālprocesā (OV 2016, L 65, 1. lpp.).